 ஒருநாளும் தீத்தொழிலை விடுவ தென்றே உள்ளத்தால் நினைத்ததுவும் இல்லை! ஐயோ  அருமையுறு பெண்டுபிள்ளை நினைவே யாக அகன்றநாள் ஒவ்வொன்றும் துன்ப நாளே.   நானும்என் மனையாளும் வாழ்ந்தி ருந்த நல்லுாரை அவள்அகன்றாள்; புல்லுார் ஏகித்  தானங்குக் கைப்பாடு பட்டாள்; சின்னத் தனிக்குடிசை ஒன்றினையும் கட்டிக் கொண்டாள்;  தேனடையும் ஈயும்போல் மகனும் தானும் வறுமையிலும் செம்மையினைக் காண்பா ராகிச்  சீனி எனும் கணக்காயர் இடத்தில் அன்பின் சிறுவனையும் படிக்கவிட்டாள். சிலநாள் செல்ல   கணக்காயர் முயற்சியினால் அரண்ம னைக்குள் கால்வைத்தாள்; பணிச்சியாய் இருந்தாள்; பின்னர்த்  துணையானாள் கதிர்நாட்டின் அரசி யார்க்கே! துாயதன் மகன்இன்னும் கணக்கா யர்பால்